Hesseneck

Hesseneck estas loĝloko kaj eksa komunumo de la  distrikto Odenwald en la sudo de Hesio. Fine de la jaro 2016 la komunumo havis 620 loĝantojn, kaj sekve estis la plej eta memstara komunumo de tiu federacia lando de Germanio. Ekde la 1-a de januaro 2018 ĝi kun la urbo Beerfelden kaj la apudaj komunumoj Rothenberg kaj Sensbachtal konsistigas la novan urban komunumon Oberzent.

 Geografia situo 
eta|maldekstra|250px|<center>la arbara lago Eutersee
Hesseneck situas en la sudo de la mezmontaro Odenwald proksime de la monto Krähberg, 230 ĝis 500 metrojn super marnivelo, en pitoreska arbara ĉirkaŭaĵo. La urbeto Beerfelden troviĝas en distanco de 8 kilometroj okcidente, kaj la historia urbo Erbach  en distanco de 19 kilometroj nordokcidente.

La arbara lago Eutersee somere invitas al naĝado.


 Disdivido 
La komunumo konsistis el tri vilaĝoj : 
 Hesselbach 
 Kailbach kaj
 Schöllenbach (administra sidejo).

 Eksteraj ligiloj 
 retejo de la urbo Oberzent ()
 plia informa retejo ()
 paĝo de la Esperanto-Klubo Odenwald, arkivigita en januaro 2014 ()

Kategorio:Distrikto Odenwald
Kategorio:Komunumoj de Germanio
Kategorio:Urboj de Hesio